polyglot-tagger/wikipedia-language-snippets-filtered huggingface dataset:
2009 ஆம் ஆண்டில் எக்ஸ்-மென் ஆரிஜின்ஸ் படத்தில் வால்வரின் பாத்திரத்தில் நடித்ததற்கு முன்னதாக, 2004 ஆம் ஆண்டு பிப்ரவரியில் ரேனோல்ட்ஸ் நடித்த டெட்பூல் திரைப்படத்தின் வளர்ச்சி துவங்கியது. ரீஸ் மற்றும் வெர்னிக் ஆகியோர் 2010 இல் படத்துக்காகப் பணியமர்த்தப்பட்டனர். படத்தின் இயக்குதராக மில்லர் 2011 இல் நியமிக்கப்பட்டார். அவர் ரெய்னால்டைக் கொண்டு உருவாக்கிய சோதனைக் காட்சிகளைக் கொண்டு முதன்மைப் பாத்திரத்தை ரெய்னாட்ஸ் ஏற்று நடிக்க 2014 ஆம் ஆண்டு பாக்ஸ் நிறுவனம் பச்சை கொடி காட்டியது. 2015 ஆம் ஆண்டின் துவக்கத்தில் கூடுதல் படப்பிடிப்புகள் தொடங்கின. மார்ச் மற்றும் மே மாதங்களில் வான்கூவரில் படப்பிடிப்புகள் நடந்தன.
யாமி கௌதம் நவம்பர் 28, 1988 இல் பிலாசுப்பூர் பிறந்தார். இவர் சண்டிகரில் வாழ்ந்து வந்தார் . இவரின் தந்தை முகேஷ் கௌதம் . இவர் பஞ்சாபிய இயக்குநர் ஆவார். தாய் அஞ்சலி கௌதம். இவருக்கு சுரிலி கௌதம் எனும் ஒரு சகோதரி உள்ளார். இவரும் ஒரு திரைப்பட நடிகை ஆவார். இவரின் முதல் திரைப்படம் பவர் கட் எனும் பஞ்சாபியத் திரைப்படம் ஆகும். பள்ளிப்படிப்பை முத்த பிறகு சட்டம் பயின்றார். தனது சிறுவயதில் இந்தியக் குடிமைப் பணியில் சேர வேண்டும் என்ற கனவு இவருக்கு இருந்தது. ஆனால் தனது இருபதாம் வயதில் நடிகராக வேண்டும் எனத் தீர்மானித்தார் . நடிக்க வேண்டியிருந்ததால் சட்டக் கல்லூரியில் முதலாம் ஆண்டோடு இடைநிறுத்தம் செய்துவிட்டார். தற்போது மும்பையில் பகுதிநேரமாக படித்து வருகிறார். இவருக்கு நூல் வாசித்தல், உள்ளக அலங்காரம், மற்றும் இசை கேட்பது ஆகியவை மிகவும் பிடித்தமானவை ஆகும்.
யாமி கௌதம் என்பவர் இந்தியத் திரைப்பட நடிகை ஆவார். இவர் பெரும்பான்மையாக இந்தித் திரைப்படங்களில் நடித்துள்ளார். மேலும் சில தெலுங்கு, தமிழ், கன்னடம், மலையாளம், மற்றும் பஞ்சாபி மொழி ஆகிய மொழிகளிலும் நடித்துள்ளார். திரைப்படங்களில் மட்டுமல்லாது சில வணிக கிளைகள் மற்றும் பொருட்களின் புகழ்பெற்ற மேற்குறிப்பாளராகவும் உள்ளார்.
தனது இருபதாம் வயதில் பாலிவுட் திரைப்படங்களில் நடிப்பதற்காக மும்பை சென்றார். இவர் சாந்த் கே பார் சலோ எனும் தொலைக்காட்சி நாடகத் தொடரில் முதன்முறையாகத் தோன்றினார். அதன் பின் ராஜ்குமார் ஆர்யன் போன்றத் தொடர்களிலும் நடித்தார். மேலும் கலர்ஸ் தொலைக்காட்சியில் வெளிவந்த யா பியார் நா ஹோஹா கம் எனும் தொடரில் முக்கியக் கதாப்பத்திரத்தில் நடித்துள்ளார்.
இவர் நடித்த முதல் படம் 2012 ஆம் ஆண்டில் பாலிவுட்டில் வெளியான விக்கி டோனர் ஆகும். இந்தத் திரைப்படம் வணிக ரீதியாகவும் விமர்சன ரீதியாகவும் வெற்றி பெற்றது. மேலும் இவரின் நடிப்பிற்கும் நேர்மறையான விமர்சனங்கள் கிடைத்தது.
உல்லாசா உத்சஹா எனும் கன்னடத் திரைப்படத்தில் முதன்முறையாக நடித்தார். ஆனால் படம் தோல்வியைச் சந்தித்தது. ஆனால் இவரின் நடிப்பிற்கு நேர்மறையான விமர்சனங்களைத் கிடைத்தன.
பகல்காம் அல்லது பெகல்காம் ) என்றும் அழைக்கப்படும் இது இந்தியாவின் வடக்கே அமைந்துள்ள காஷ்மீர் ஒன்றியப் பகுதியில், அனந்தநாக் மாவட்டத்தின் வடக்கே அமைந்த மலைவாழிடமும் சுற்றுலாத் தலமும் ஆகும். அனந்தநாக் நகரத்திலிருந்து 45 கிலோ மீட்டர் தொலைவில், லித்தர் பள்ளத்தாக்கில், லித்தர் ஆற்றங்கரையில், இமயமலையில் 7200 அடி உயரத்தில் உள்ளது.
ஆண்டுதோறும் சூலை -ஆகஸ்டு மாதங்களில் நடைபெறும் அமர்நாத் யாத்திரையின் போது, பகல்காம் ஊருக்கு வெளியே யாத்திரிகர்களின் தற்காலிகத் தங்கும் பெரிய முகாம்கள் ஆண்டுதோறும் அமைக்கப்படுகிறது. அமர்நாத் யாத்திரை தொடங்குமிடமான சந்தன்வாரி முகாம், பகல்காமிலிருந்து 16 கிலோ மீட்டர் தொலைவில் உள்ளது.
ரஷ்யாவில் ஒரு பொது நூலகம் என்ற யோசனை 18 ஆம் நூற்றாண்டின் முற்பகுதியில் உருவானது. ஆனால் ரஷ்யாவிற்கு ஞானோதயம் வரும் வரையில் உருவாகவில்லை. ஒரு ரஷ்ய பொது நூலகத்தின் திட்டம் 1766 ஆம் ஆண்டில் கேத்தரினுக்கு சமர்ப்பிக்கப்பட்டது, ஆனால் பேரரசி தான் இறப்பதற்கு 18 மாதங்கள் இருக்கும் வரையில், அதாவது 27 மே 1795 ஆம் தேதி வரையில் அனுமதி வழங்கவில்லை. நூலகக் கட்டிடம் அமைப்பதற்கான இடம் நிவஸ்கி அவன்யு மற்றும் சதாவோயா தெரு மூலையில், ரஷ்ய பேரரசின் தலைநகர் மத்தியில் அமைக்கப்பட்டது. கட்டுமான வேலை உடனடியாக ஆரம்பிக்கப் பட்டு கிட்டத்தட்ட பதினைந்து ஆண்டுகள் வரை நீடித்தது. இந்த கட்டிடத்தை வடிவமைத்தவர் யோகோர் சோகோலோவ் ஒரு நியோகாசியல் பாணியில் வடிவமைக்கப்பட்டது.
நூலகம் ஆரம்பித்த ஐந்து ஆண்டுகளுக்கு பிறகு, நூலகம் காம்டே மேரி-காபிரியேல்-ஃப்ளோரண்ட்-ஆகஸ்டே டி குயிகுல்-கோபியரால் நடத்தப்பட்டது. நூலகங்களின் பகுப்புகள் விசேஷமாக தொகுக்கப்பட்ட கையேட்டின் படி நூல்கள் ஒழுங்கமைக்கப்பட்டன. 1810 ஆம் ஆண்டில், ரஷ்யாவின் பேரரசர் முதலாவது அலெக்ஸாண்டர் நூலகச் சட்டத்தை ஒப்புக் கொண்டார், ரஷ்யாவில் அனைத்து அச்சிடப்பட்ட விஷயங்களுக்கான இரண்டு சட்ட பிரதிகள் நூலகத்தில் வைக்கப்பட்டது.
நூலகத்தின் ஆரம்பம் என்பது போலந்து-லிதுவேனிய நாடுகளின் பொதுநலவாய வெளிநாட்டு மொழி துறையின் சாலுஸ்கி நூலகத்தினை ரஷ்ய அரசாங்கத்தால் பகுதியளவில் பறிமுதல் செய்யப்பட்டது, ஆனால் கைபற்றப்பட்ட பல தொகுதிகள், ரஷ்ய வீரர்கள் இலாபத்திற்கு விற்றனர். 1921 ஆம் ஆண்டில் ரஷ்ய ஆல் நூலகத்தில் இருந்த சில போலிஷ் மொழி நூல்கள் போலந்துக்கு ரஷ்யா திருப்பி அனுப்பியது.
இம்பீரியல் பொது நூலகம் 1795 ஆம் ஆண்டில் பேரரசர் கேத்தரின் என்பவரல் நிறுவப்பட்டது. இது வார்சாவில், பிஷப் சாலுஸ்கி என்பவரால் கட்டப்பட்ட புகழ்பெற்ற போலிஷ் தேசிய நூலகத்தின் அடிப்படையில்தான் அமைக்கப்பட்டது, இது 1794 ஆம் ஆண்டில் போலந்து பிரிவினையின்போது ரஷ்யர்களால் கைப்பற்றப்பட்டது.
செப்டம்பர் 28, 1878இல் அடோல்்ப் எரிக் நோர்டென்சுகோல்டு வரலாற்றில் முதன்முறையாக முழுமையான வடகிழக்குப் பாதையில் பயணித்தார். இந்தப் பயணத்தின்போது அவரது நீராவிக் கப்பல் வேகா கரையோரத்துடன் பிணைத்த கடற்பனிப்பாறைகளில் சிக்கியது. இதனால் அந்தாண்டு குளிர்காலத்தில் கப்பலை மீட்புப்பணிகள் நிறுத்தப்பட்டு பாதுகாப்பு செய்யப்பட்டது. தெளிவான நீருக்கு சில கிமீ தொலைவே என அறிந்திருந்தாலும் கப்பல் மாலுமிகளால் எதுவும் செய்ய இயலவில்லை. அடுத்த ஆண்டு வேனில் காலத்தில் பனிப்பாறைகள் உருகியபின்னரே கப்பல் நகரத் தொடங்கியது; இது பெரிங் நீரிணை வழியாக அமைதிப்பெருங்கடலை எட்டியது.
1913இல் இவ்வாறு கைவிடப்பட்ட கப்பல் கார்லுக் சுக்ச்சி கடலின் வடக்குப் பனிப்பாறைகளில் நகர்ந்து சென்று எரால்டு தீவு அருகே பனிப்பாறைகளால் நொறுங்கியது. இதில் உயிர் தப்பியவர்கள் ராங்கெல் தீவை அடைந்தனர். அங்கிருந்து சுக்ச்சி கடலின் கடற்பனிப்பாறைகளின் மீது கப்பல் தலைவர் ராபர்ட் பார்லெட் நூற்றுக்கணக்கான கிலோமீட்டர்கள் நடந்து சென்று உதவி நாடினார். சுகோத்சா கடலோர வாங்கரம் முனையை ஏப்ரல் 15, 1914இல் அடைந்தார். ஒன்பது மாதங்களுக்குப் பிறகு ராங்கெல் தீவில் தப்பியவர்களில் 12 பேர் உயிருடன் இருந்தனர். இவர்களை ஆர்க்டிக் கடல் கப்பல் கிங் & விங் காப்பாற்றியது.
933இல் நீராவிக் கப்பல் செல்யுஸ்கின் முர்மன்ஸ்க்கிலிருந்து புறப்பட்டு வடக்குக் கடல் வழி மூலம் அமைதிப் பெருங்கடலை அடைய முற்பட்டது. இதனை ஒரே பருவத்தில் நடத்திக்காட்ட முயன்றது. ஆனால் சக்ச்சி கடலில் பனிப்பாறைகளில் மாட்டிக் கொண்டது. இரண்டு மாதங்களுக்கு பனிப்பாறைகளுடன் நகர்ந்த இக்கப்பல் பின்னர் நசுங்கி பெப்ரவரி 13, 1934இல் மூழ்கியது. ஒருவரது உயிரிழப்புத் தவிர கப்பலில் பயணித்த 104 பேரும் கடற்பனிப்பாறையில் முகாம் அமைத்தனர். சோவியத் அரசு இவர்களை விடுவிக்க பெரும் வானூர்தி வெளியேற்றத்தை ஒருங்கிணைத்தது. அனைவரையும் காப்பாற்றியது.
சுக்ச்சி கடல் ஆர்க்டிக் பெருங்கடலின் கரையோரக் கடலாகும். இதன் மேற்கெல்லையாக டி லாங் நீரிணையும் கிழக்கில் அலாஸ்காவின் பரோ முனையும் அதையும் கடந்து பியூபோர்ட் கடலும் உள்ளன. பெரிங் நீரிணை தெற்கெல்லையாக பெரிங் கடலுடனும் அதன்வழியே அமைதிப் பெருங்கடலுடனும் இணைக்கிறது. சுக்ச்சி கடலின் முதன்மையானத் துறைமுகமாக உருசியாவின் யூலென் உள்ளது. பன்னாட்டு நாள் கோடு சுக்ச்சி கடலைக் கடக்கிறது. இந்த நாள்கோடு உருசிய நிலப்பகுதி சுகோத்கா தன்னாட்சி வட்டாரம் மற்றும் ராங்கல் தீவை தவிர்க்க கிழக்குமுகமாக வளைக்கப்பட்டுள்ளது.
ஆர்க்டிக் பெருங்கடலின் மற்ற கடல்களைப் போலன்றி சுகுச்சி கடலில் வெகு சிலத் தீவுகளே உள்ளன. ராங்கெல் தீவு வடமேற்கு எல்லையில் உள்ளது. எரால்டு தீவு இக்கடலின் வடக்கெல்லை அருகே உள்ளது. தவிர வெகுசில தீவுகள் சைபீரியா, அலாஸ்கா கடலோரங்களில் உள்ளன.
இந்தக் கடல் சுகோத்கா மூவலந்தீவிலும் இந்தக் கடலின் கரையோரங்களிலும் வசிக்கும் சுக்ச்சி மக்களைக் கொண்டு பெயரிடப்பட்டுள்ளது. கடலோர சுக்ச்சி மக்கள் வழமையாக மீன் பிடித்தல், திமிங்கில வேட்டை, மற்றும் பனிக்கடல் யானை வேட்டையில் ஈடுபடுகின்றனர்.
1648இல் செய்மோன் செம்யோன் கொலிமா ஆற்றிலிருந்து ஆர்க்டிக்கில் கடற்பயணம் மேற்கொண்டு அமைதிப் பெருங்கடலில் உள்ள அனாடைர் ஆற்றை வந்தடைந்தார். ஆனால் அவரது கடல்வழி நடைமுறைக்கு ஒத்துவராததால் அடுத்த 200 ஆண்டுகளுக்கு இந்த வழி பயன்படுத்தப்படவில்லை. 1728இல் விட்டஸ் பெரிங்கும் 1779இல் கேப்டன் ஜேம்ஸ் குக்கும் அமைதிப் பெருங்கடலிலிருந்து இக்கடலுக்கு வந்தனர்.
இக்கடலின் பரப்பளவு ஏறத்தாழ . நான்கு மாதங்களே பயணிக்கக் கூடிய இந்தக் கடலின் முதன்மை புவியியல் கூறாக இதனடியில் ஹோப் வடிநிலம் உள்ளது; இது வடகிழக்கில் எரால்டு வில்வளைவுடன் பிணைக்கப்பட்டுள்ளது. மொத்த பரப்பளவில் 56% பகுதியிலும் கடலின் ஆழம் க்கும் குறைவாக உள்ளது.
கடலோரத்தில் அமைந்துள்ள சில சைபீரிய இடங்கள்: பில்லிங்சு முனை, இசுமிட்டு முனை, அம்குயெமா ஆறு, வங்காரெம் முனை, பெரும் கொல்யூசின்சுகாயா விரிகுடா, நெசுகின்பில்கைன் லகூன், செர்ட்சே காமென் முனை, எனுர்மினோ, செகிதுன் ஆறு, இஞ்சௌன், யூலென் மற்றும் தேசுனெவ் முனை.
பிரித்தானியக் குடிசார் பொறியாளர் நிறுவனம் பொதுத் துறை, தனியார் துறை, கல்வித்துறை பொறியாளருக்காக தனது நடவடிக்கைகளை நகராட்சிப் பொறியாளர் இதழில் வெளியிட்டு உதவுகிறது. இது 1873 இல் முதலில் வெளியிடப்பட்டது. இது உலகளாவியது. இது நகராட்சிப் பணிகளின் முழு வாணாள் சுழற்சியையும் உலகளாவிய நிலையில் தொழில்நுட்ப, அரசியல், சமுதாய சிக்கல்கள் உட்பட வெளியிடுகிறது. மேலும்,ஒரு நகராட்சிப் பொறியியல்
வல்லுனர் குழு அரசு அமைப்புகளுக்குக் குடிசார் பொறியியல் நிறுவனம் சார்பாகவும் பன்னாட்டு நகராட்சிப் பொறியியல் கூட்டமைப்பு சார்பாகவும் அறிவுரை வழங்குகிறது.
நகர்ப்புறப் பொறியியல் சுற்றுச்சூழல் பொறியியல், நீர்வளப் பொறியியல். போக்குவரத்துப் பொறியியல் ஆகிய பொறியியல் புலங்களின் அடிப்படைகளைப் பயன்படுத்துகிறது.
எண்ணெய் சுத்திகரிப்பு நிலையங்களைப் பொறுத்தவரை அல்கைலேற்றம் என்பது ஆல்க்கீன்களுடனான ஐசோபியூட்டேனின் குறிப்பிட்ட அல்கைலேற்றமேயாகும். கல் நெய் அல்லது பெட்ரோலியத்தை மேம்படுத்தும் நோக்கில் அல்கைலேற்றமானது பெட்ரோலியத்திற்கான முதல்தரமான கலவை மூலப்பொருளை உற்பத்தி செய்து தருகிறது.
மருத்துவத்துறையில், புற்றுநோய் செல்களைச் சிதைக்கப் பயன்படும் வேதிச்சிகிச்சையில் டி. என். ஏ -இன் அல்கைலேற்றம் பயன்படுகிறது. புற்றுநோய் எதிர்ப்புப் பொருட்கள் என்றழைக்கப்படும் மருந்து வகைப் பொருட்களால் அல்கைலேற்றமானது நிறைவேற்றப்படுகிறது.
லிடியா என்பது, இன்றைய துருக்கியின் மேற்கு மாகாணங்களான உசாக், மானிசா, இசுமிர் ஆகியவற்றில் உள்ள பண்டைய அயோனியாவுக்குக் கிழக்கில் அமைந்திருந்த ஆசியா மைனரின் இரும்புக்கால இராச்சியம் ஆகும். இதன் மக்கள் ஒரு அனத்தோலிய மொழியான லிடிய மொழியைப் பேசினர். இதன் தலைநகர் சார்டிசு. லிடிய இராச்சியம் பொகாமு 1200 இலிருந்து 546 வரை இருந்தது. பொகாமு 7 ஆம் நூற்றாண்டில் இதன் ஆகக்கூடிய பரப்பளவு இருந்தபோது அது மேற்கு அனத்தோலியா முழுவதையும் உள்ளடக்கி இருந்தது. பொகாமு 546 இல் இது ஆர்க்கிமெனிட் பாரசீகப் பேரரசின் ஒரு மாகாணம் ஆனது. இம்மாகாணம் லிடியச் சத்ரப்பி அல்லது இசுப்பார்டா என அழைக்கப்பட்டது. பொகாமு 133 இல் இது ஆசியாவின் உரோம மாகாணத்தின் ஒரு பகுதியானது. பொகாமு 7 ஆம் நூற்றாண்டளவில் லிடியாவிலேயே நாணயங்கள் கண்டுபிடிக்கப்பட்டதாகத் தெரிகிறது.
எட்ரசுக்க/ லிடியக் கூட்டு நீண்ட காலமாகவே ஊகத்துக்கு உரிய ஒன்றாகவே இருந்துவந்துள்ளது. கிரேக்க வரலாற்றாளரான எரோடோட்டசு எட்ரசுக்கர்கள் லிடியாவில் இருந்து வந்ததாகக் கூறியுள்ளார். ஆனாலும், லிடிய மொழியை வாசித்ததும் அதை ஒரு அனத்தோலிய மொழியாக வகைப்படுத்தியதும் எட்ரசுக்க மொழியும், லிடிய மொழியும் ஒரே மொழிக் குடும்பத்தைச் சேர்ந்தவைகூட அல்ல என்பதை வெளிப்படுத்தியுள்ளது. இருந்தாலும், டசுக்கனியில் வாழும் எட்ரசுக்க வழித்தோன்றல்களாகக் கருதப்படக் கூடியவர்கள் மீது நடத்தப்பட்ட அண்மைய மரபியல் ஆய்வில் அவர்களுக்கு மேற்கு அனத்தோலியாவில் உள்ளவர்களுடன் ஒப்புமை இருப்பதாகக் காணப்பட்டுள்ளது. இது எட்ரசுக்கர்கள் ஒரு காலத்தில் இந்தப் பகுதியிலோ அல்லது அதற்கு அருகிலேயோ வாழ்ந்ததைக் காட்டுகின்றது.
பழங்கால லிடியாவின் எல்லைகள் நூற்றாண்டுகளூடாக மாறி வந்துள்ளது. இது முதலில் மிசியா, கரியா, பிரிசியா, கரையோர அயோனியா போன்றவற்றை எல்லைகளாகக் கொண்டிருந்தது. பின்னர் இரண்டாம் அல்யாத்தெசு, குரோயேசசு ஆகியோரின் இராணுவ பலத்தினால், லிசியா தவிர்ந்த அலீசு ஆற்றுக்கு மேற்கில் உள்ள ஆசியா மைனர் முழுவதையும், லிடியா கட்டுப்படுத்தியது. லிடியா பின்னர் அதன் அளவில் குறையவில்லை. பாரசீக ஆக்கிரமிப்புக்குப் பின்னர் லிடியாவின் தெற்கு எல்லையாக மயீன்டர் ஆறு கருதப்பட்டது. பேரரசுக்கால உரோமர் காலத்தில் லிடியாவுக்குள் ஒரு பக்கத்தில் மிசியாவும், கேரியாவும் மறு பக்கத்தில் பிரிசியாவும், ஏஜியக் கடலும் அடங்கியிருந்தன.
லிடிய இராச்சியத்தின் பகுதிகள் 15 - 14 ஆம் நூற்றாண்டு வரை அர்சாவா இராச்சியத்தின் ஒரு பகுதியாக இருந்தது. இருந்தாலும், லிடிய மொழி பொதுவாக அருகிலுள்ள அனத்தோலிய மொழிகளான லூவியம், கரியன், லிசியன் ஆகியவற்றைப் போல லுவிக் துணைக் குழுவின் பகுதியாக வகைப்படுத்தப்படவில்லை.
லிடிய மொழி, லூவிய, இட்டைட்டு ஆகிய மொழிகளுடன் தொடர்புள்ள, அனத்தோலிய மொழிக்குடும்பத்தைச் சேர்ந்த ஒரு இந்திய-ஐரோப்பிய மொழி. சான்றுகள் துண்டுதுண்டாக இருப்பதால், பல சொற்களின் பொருள்கள் புரிந்துகொள்ளப்படவில்லை. எனினும், இலக்கணம் பற்றிய அறிவு பெருமளவுக்கு உண்டு.
படத்தில் உள்ள சுற்றமைப்பில் பொது உமிழ்வி முறையில் இணைக்கப்பட்ட இருகட்ட மிகைப்பி ஒன்று காட்டப்பட்டுள்ளது. மின் வாயில் தகடையங்கள் அனைத்தும் தங்கள் இயல்பான பணிகளைச் செய்கின்றன, முதல் கட்ட உள்ளீட்டுக் கொண்மி வழக்கமான முறையில் தொடர்நிலையில் பிணைக்கப்பட்டுள்ளது. இது மின்வாயிலைத் தாக்காது. என்றாலும், திரட்டியின் சுமையில் ஒரு மின்மாற்றி இனைந்துள்லது. இது சகொண்மிகளுக்கு மற்றாக கட்ட்த்திடை பிணைப்பாக அமைகிறது. மின்மாற்றியின் சுருணைகளில் தூண்டங்கள் அமைந்துள்ளன. எனவே, மின்மாற்றிச் சுருணைகளின் குறுக்கே இணைந்துள்ள கொண்மிகள் ஒத்திசைவுச் சுற்றதரை உருவாக்கி, மிகைப்பியின் இசைப்பு வடிப்புகளாகப் பயன்படுகின்றன.
இத்தகைய மிகைப்பிகளில் கூடுதலாகக் காணப்படும் கூறுபாடு மின்மாற்றிச் சுருணைகளில் அமைந்துள்ள மடைகளாகும். இவை மின்மாற்றியை அவற்றின் சுருணைகளின் உச்சியில் இணைக்காமல் இடைப்பகுதியில் உள்ளீட்டுடனும் வெளியீட்டுடனும் இனைக்க உதவுகின்றன. இம்முறை மறிப்பு இனக்கப்படுத்தலுக்குப் பயன்படுகிறது; சுற்றமைப்பில் உள்ள இருமுனையச் சந்தித் திரிதடையங்கள் உள்ள மிகைப்பிகள் மிக உயர் வெளியீட்டு மறிப்பையும் மிகத் தாழ் உள்ளீட்டு மறிப்பையும் பெற்றுள்ளன. னைதச் சிக்கலைத் தீர்க்க மிக உயர் மறிப்புள்ள களைப் பயன்படுத்தித் தவிர்க்கலாம்.
இரட்டை இசைப்பு மிகைப்பிகளில் பலகட்டங்களால் ஓடைபோல் பிணைக்கும்போது ஒட்டுமொத்த மிகைப்பியின் கட்த்தல்பட்டை அகலம் மிகவும் குறைந்து விடுகிறது. இரண்டு அடுக்கு மிகைப்பி, ஒரடுக்கு மிகைப்பியைப் போல 80% அளவுக்குக் கட்த்தல் பட்டையைப் பெற்றுள்ளது. இந்தக் கடத்தல்பட்டை அகலத்தைக் குறைக்கும் இரட்டை இசைப்பு முறைக்கு மாற்றாக இடைவிட்டு இசைப்பு முறை உதவுகிறது. இடைவிட்டு இசைப்பு மிகைப்பிகள் ஒரடுக்கு மிகைப்பியை விடக் கூடுத்லான கட்த்த்ல்பட்டையைத் தரும்படி வடிவமைக்கப்படுகின்றன. என்றாலும் இடைவிட்ட இசைப்புக்கு கூடுதல் கட்டங்கள் தேவையாவதோடு, இரட்டை இசைப்பு முறையை விட ஈட்ட மதிப்பு குறைந்துவிடுகிறது.
ஒற்றை இசைப்புக்கு மாறாக இரட்டை இசைப்பைப் பயன்படுத்தல், மிகைப்பியின் பட்டை அகலத்தைக் கூட்டி துலங்களின் வடிப்பைச் செஞ்சரிவாக மாற்றுகிறது . மின்மாற்றியின் இருபக்கத்தையும் இசைத்தல் இரு பிணிப்பு ஒத்திசைப்பிகளை உருவாக்கி பட்டை அகலத்தைக் கூட்டுகிற வாயிலை உருவாக்குகிறது. மிகைப்பியின் ஈட்டம் எனும் பிணிப்புக் கெழுவைச் சார்ந்தமையும். இப்பிணிப்புக்கெழு பிறிதின் தூண்டம், மதிப்பையும் இந்த மதிப்பு, முதன்மை, துணைச் சுருணைகளின் தன்தூண்டங்கள் , ஆகியவற்றின் மதிப்புகளையும் முறையே பின்வருமாறு சார்ந்துள்ளது.
மின்மாற்றியின் பிணைப்புக் கெழு ஓர் உய்யநிலை மதிப்பை அடையும்போது, மிகைப்பியின் அலைவெண் துலங்கலின்போது கடத்தல் பட்டையில் பெருமத் தட்டையாக அமைகிறது. அப்போது மிகைப்பியின் ஈட்டமும் ஒத்திசைவு அலைவெண்ணில் பெருமம் ஆகிறது. ஆனால் வடிவமைப்புகளில் இதைவிட கூடுதலான பிணைப்பைப் பயன்படுத்தி மேலும் கூடுதலான அகலம் வாய்ந்த கடத்தல்பட்டை பெறப்படுகிறது. ஆனால், இதனால் கட்த்தல்பட்டையின் நடுப்பகுதியில் சற்றே ஈட்டம் குறைகிறது.
இரட்டை இசைப்பு மிகைப்பி என்பது மிகைப்பி கட்டங்களுக்கு இடையே மின்மாற்றிவழி பிணைத்த இசைப்பு மிகைப்பி ஆகும். இதில் மின்மாற்றியின் முதன்மைச் சுருணையும் துணைச் சுருணையும் அவற்றின் குறுக்கே ஒவ்வொன்றும் ஒரு தனிக் கொண்மியால் இசைப்புறச் செய்யப்படுகின்றன. இது ஒற்றை இசைப்புச் சுற்றமைப்பை விட அகன்ற பட்டை அகலத்தையும் செங்குத்தான வடிப்பையும் தருகிறது.
மின்மாற்றித் துணைச் சுருணை அடியில் இருந்து தரையுடன் இணைக்கப்பட்ட கொண்மி இசைப்புச் சுற்றதரின் பகுதியாக அமையாது. மாறாக, இவற்றின் நோக்கம் திரிதடைய மின்வாயில் தடையங்களை மாறுதிசை மின்னோட்டச் சுற்றதரில் இருந்து பிரிப்பதேயாகும் .
சிலிக்கோன்கள் பாலிசிலாக்சேன்கள் எனவும் அழைக்கப்படும் பலபடிகளாகும்.இவை மீண்டும் மீண்டும் இடம் பெறும் சிலாக்சேன் அலகுகளால் ஆன பலபடி ஆகும். சிலாக்சேனானது அடுத்தடுத்த சிலிக்கான் மற்றும் ஆக்சிசன் அணுக்களால் ஆன சங்கிலித் தொடரானது கார்பன், நீரியம், மற்றும் சில நேரங்களில் இதர தனிமங்களுடன் இணைந்தும் காணப்படும். இவை வெப்பத்தைத் தாங்க வல்ல திரவ நிலையிலோ அல்லது இரப்பர் போன்றோ காணப்படும் சேர்மங்களாகும். இவை ஒட்டும் பொருட்கள், மருந்துப் பொருட்கள், உயவுப் பொருட்கள், சமையல் பாத்திரங்கள், வெப்ப மற்றும் மின் கடத்தாப் பொருட்கள் போன்றவற்றில் பயன்படுத்தப்படுகின்றன. சில் பொதுவான வகைப்பாடுகள் சிலிக்கோன் எண்ணெய், சிலிக்கோன் மசகு, சிலிக்கோன் இரப்பர், சிலிக்கோன் பிசின் மற்றும் சிலிக்கோன் சக்கை ஆகியவை ஆகும்.
சில நேர்வுகளில், கரிம பக்கத் தொகுதிகள் இரண்டு அல்லது அதற்கு மேற்பட்ட --- முக்கியச்சங்கிலிகளை ஒன்றாக இணைக்கப் பயன்படுகிறது. --- தொடரின் நீளம், பக்கத் தொகுதிகள், மற்றும் குறுக்கு இணைப்புகள் ஆகியவற்றை வேறுபடுத்துவதன் மூலம் வேறுபட்ட பண்புகள் மற்றும் இயைபுகள் உள்ள சிலிக்கோன்கள் தொகுக்கப்படலாம். இவை திண்மையில் திரவத்திலிருந்து திட நிலை வரைக்கும், இரப்பர் முதல் கடின நெகிழி வரை வேறுபடலாம். மிகவும் பொதுவான சிலாக்சேனானது பாலிடைமெதில்சிலாக்சேன் நேரோடியான பாலிடைமெதில்சிலாக்சேன் , ஒரு சிலிக்கோன் எண்ணெய் ஆகும். சிலிக்கோன் பிசின்களை அடிப்படையாகக் கொண்டவை இரண்டாவது பெரிய சிலிக்கோன் தொகுதியைச் சார்ந்தவையாகும். இவை கிளைகளுள்ள கூண்டு போன்ற ஓலிகோசிலாக்சேன்களால் உருவாக்கப்படுகின்றன.
மிகத்துல்லியமாகச் சொல்வதெனறால் பலபடியாக்கப்பட்ட சிலாக்சேன்கள் அல்லது பாலிசிலாக்சேன்கள், சிலிக்கோன்கள் ஒரு கனிம சிலிக்கான் ஆக்சிசன் முக்கியச் சங்கிலியுடன் கரிம பக்கத் தொகுதிகள் சிலிக்கான் அணுக்களுடன் இணைந்த சேர்மங்களாகும். இத்தகைய சிலிக்கான் அணுக்கள் நான்கு இணைதிறனைக் கொண்டவையாகும். ஆகவே, சிலிக்கோன்கள் கனிம-கரிம ஒற்றை மூலக்கூறுகளால் ஆக்கப்பட்டவையாகும். சிலிக்கோன்கள் பின்வரும் பொதுவான வேதியியல் வாய்ப்பாட்டைக் கொண்டுள்ளன. , இவ்வாய்ப்பாட்டில் ஒரு கரிம அல்கைல் தொகுதியாகவோ அல்லது பினைல் தொகுதியாகவோ இருக்கலாம்.
கிராபைட்டை செயற்கையாகவும் தயாரிக்கலாம் அச்சஸன் முறை என்பதில் செங்கல்லினால் செய்த மின் உலையில் மணலும் பொடியான கல்கரியும் சு. 24 மணி நேரம் கடுமையாகச் சூடேற்றப் படும். கரியும் மணலும் சேர்ந்து சிலிக்கன் கார்பைடை,யும் கார்பன் மானாக்சைடையும் தருகின்றன. அதிக வெப்ப நிலையில், சிலிக்கன் வாயு வடிவில் வெளியேறக் கிராபைட்டுத் தங்குகிறது. இச்செயற்கைக் கிராபைட்டு அதிக விலையுள்ளது. கிராபைட்டு படிகம் மிருதுவானது. தொட்டால் பிசு பிசுப்பாக இருக்கும், கறுப்பு நிறம். பளபளப்பான அறுமுக வடிவமுடையது. காகிதத்தில் கறுப்புக்கோடு கிழிக்கும். நல்ல மின்கடத்தி, வெப்பக் கடத்தி. இரும்புக்கு மெருகேற்றவும் அது துருப்பிடிக்காமலிருக்கச் செய்யவும் பயன்படுகிறது. 690-ல் எரிந்து, கார்பன்டையாக்சைடாகிறது. கிராபைட்டையும் மணலையும் சேர்த்து அதிக சூடு தாங்கும் மூசைகள் செய்கிறார்கள். கிராபைட்டையும், பிசைந்த களிமண்ணையும் சேர்த்துப், பென்சில் கூர்கள் செய்கிறார்கள். நீர்த்த டானினில் , கிராபைட்டைக் கலந்து, எந்திரங்களுக்குப் போடும் உயவுப் பொருளாக அதிக அளவில் பயன்படுத்துகிறார்கள்.
ஓரே மூலப்பொருள் பல தோற்றங்களில் விளங்குவதற்குக் கார்பன் ஒரு சிறந்த உதாரணம். வைரம், கிராபைட்டு, நிலக்கரி, மரக்கரி எல்லாம் கார்பனின் தோற்றங்கள். ஒரு குறிப்பிட்ட எடையுள்ள கரி, வைரம், கிராபைட்டு இவற்றைத் தனித்தனியே ஆக்சிஜனில் எரித்தால் ஒரே எடையுள்ள கார்பன்டையாக் சைடு வாயு கிடைக்கிறது. மூன்று பொருள்களிலும் இருக்கும்பொருள் கார்பன் தான் என்பதை இந்தச் சோதனை காட்டுகிறது. ஆதிகாலத்தில் மண்ணெல்லாம் உருகிக் குழம்பாக இருந்தபோது, கரி அதனுடன் திரவ வடிவத்தில் சேர்ந்திருந்தது. மண் குளிர்ந்து அழுத்தம் மிகுந்த போது அக்கரி படிக்க உருவம் பெற்று வைரமாகவும், கிராபைட்டாகவும் மாறிற்று என்று விஞ்ஞானிகள் கருதுகிறார்கள்.
என்பது நிலக்கரியின் மாறுபட்ட வடிவம் ஆகும். திட்ட வெப்ப அழுத்தச் சூழ்நிலைகளில், இது மிகவும் நிலையாக இருக்கும். இந்த இயல்பினாலேயே தான், வெப்ப வேதியியலில், கரிம கூட்டுப் பொருட்களுடன் பயன்படுத்தப் படுகிறது. கிராபைட்டு . இதுவே நாம் எழுதும் பென்சிலின் கூரிலுள்ள பொருள் ஆகும். 'கிராபோ' என்றால் ' நான் எழுதுகிறேன்' என்று பொருள். கம்பர்லாந்து, சைபீரியா, பொஹீமியா. இலங்கை முதலிய இடங்களில் கிராபைட்டு அகப்படுகிறது. இந்தியாவிலும் சிறிதளவு கிடைக்கிறது. இலங்கையில் கிடைப்பது சிறந்த வகையான கிராபைட்டு ஆகும்.
கிராபைட்டை செயற்கையாகவும் தயாரிக்கலாம்.இதைத் தொழிற்சாலைக்கு எடுத்துச்சென்று அதன்மீது சஸன் முறை என்பதில் செங்கல்லினால் தண்ணீரைப் பாய்ச்சுகிறார்கள். இலேசான பொருள் செய்த மின் உலையில் மணலும் பொடியான கல்கரியும் களைத் தண்ணீர் அடித்துச் செல்லுகின்றது ; கனமான 24 மணி நேரம் கடுமையாகச் சூடேற்றப் பொருள்கள் அடியில் தங்குகின்றன. இப்பொருள் படும்.
17 ஆம் நூற்றாண்டில், கிழக்கு இந்திய நிறுவனமானது இந்தியாவில் பிரித்தானிய பவுண்டை அறிமுகப்படுத்த விரும்பியது. ஆனால் ரூபியாவின் புகழ் காரணமாக, இந்தியாவில் பவுண்டு அறிமுகப்படுத்தப்படவில்லை. கிபி 1717 இல் தான் முகலாய பணத்தை நாணயமாக்குவதற்கு ஆங்கிலேயர் முயன்று முகலாயப் பேரரசர் பருக்சியாரிடமிருந்து அனுமதி பெற்றனர். 1835 ஆம் ஆண்டு சீரான நாணயத்துக்காக, 1835 ஆம் ஆண்டு நாணயச் சட்டம் அமலுக்கு வந்தது. புதிய ஒரு ரூபாய் நாணயம் 0.917 வெள்ளியும், எடையும், விட்டமும் கொண்டிருந்தது. 1835 க்குப் பிறகும் 1862 க்கு முன்பும் தயாரிக்கப்பட்ட ஒரு ரூபாய் நாணயத்தின் பின்புறம் நாட்டின் பெயருக்குப் பதில் "கிழக்கு இந்தியா கம்பெனி" என்ற பெயர் பொறிக்கப்பட்டிருந்தது. 1835 ஆம் ஆண்டு அச்சிட்ட ஒரு ரூபாய் நாணயங்களில் முதன் முதலில் அரசர் வில்லியம் எனக் குறிக்கப்பட்டது. 1840 க்குப் பிறகு வெளியான நாணயங்களில் அரசி விக்டோரியா , எட்வர்ட் , ஜார்ஜ் , ஜார்ஜ் உருவங்கள் இடப்பட்டிருந்தன.
சூர் பேரரசின் நிறுவனரான ஷேர் ஷா சூரி வட இந்தியாவை கி.பி 1540 முதல் 1545 வரை ஆட்சி செய்தார். அவர் தனது ஆட்சிக் காலத்தில், 1542 ஆம் ஆண்டில் தூய வெள்ளி நாணயங்களை ரூபியா என்ற பெயரில் வெளியிட்டார். இந்தப் பெயரானது தொடர்ந்து வந்த முகலாயப் பேரரசு, மராட்டியப் பேரரசு, பிரித்தானிய கிழக்கிந்திய நிறுவனம், பிரித்தானிய ஆட்சிக் காலங்களிலும் பயன்படுத்தப்பட்டது. ரூபியா ஆனது 1835 ஆம் ஆண்டு வரை கிழக்கிந்திய கம்பெனியால் தக்கவைக்கப்பட்டதுடன் 1947 வரை பிரித்தானிய அரசாலும் அடிப்படையான நாணயமாகக் பயன்படுத்தப்பட்டது. ஒவ்வொரு ரூபியா நாணயமும் எடையுடன் இருந்தன. ரூபியாவுக்கான சில்லறை அலகுகள் செப்புக் காசுகளாக இருந்தன. 40 செப்புக் காசுகள் ஒரு ரூபியாவாக இருந்தன. ஷேர் ஷா சூரி இந்த செப்புக் காசுகளுக்கு பைசா எனப் பெயரிட்டார்.
1947 ஆகஸ்ட் 15 அன்று, இந்தியா சுதந்திரம் பெற்றது. பிரித்தானிய அரசின் நாணய அமைப்பு மற்றும் நாணயங்கள் தக்கவைத்துக் கொள்ளப்பட்டன. 1950 ஆகத்து 15, இல் இந்தியா புதிய நாணயங்களை அறிமுகப்படுத்தியது. புதிய நாணயங்கள் அறிமுகப்படுத்துதலானது பின்வரும் காலவரிசை மற்றும் காரணங்களில் செய்யப்பட்டன;
ஒரு ரூபாய் நாணயம் என்பது ஒரு இந்திய நாணயமாகும். இதன் மதிப்பு ஒரு இந்திய ரூபாய் ஆகும். இது நூறு பைசாக்கள் ஆகும். தற்போது, ஒரு ரூபாய் நாணயமானது புழக்கத்தில் உள்ள இரண்டாவது சிறிய நாணயமாகும். 1992 முதல், இந்திய ஒரு ரூபாய் நாணயங்கள் துருவேறா எஃகில் வட்ட வடிவில் தயாரிக்கப்படுகின்றன. ஒரு ரூபாய் நாணயத்தின் எடையானது , விட்டம் , கனம் ஆகும். சுதந்திர இந்தியாவில், ஒரு ரூபாய் நாணயங்களானது 1950 ஆம் ஆண்டு முதல் அச்சிடப்பட்டு தற்போதுவரை புழக்கத்தில் உள்ளன.
முதல் மற்றும் இரண்டாம் உலகப்போர்களின் காரணமாக, வெள்ளிக்கு பற்றாக்குறை இருந்தது. இதன் விளைவாக, 0.917 வெள்ளி ரூபாய் நாணயங்கள் 1940 ஆம் ஆண்டில் கால்பங்கு வெள்ளிக் கலவை நாணயங்களாக மாற்றப்பட்டன. 1947 ஆம் ஆண்டில் வெள்ளி ஒரு ரூபாய் நாணயங்கள், நிக்கல் நாணயங்களாக மாற்றப்பட்டன.
சென்னை மாகாணமானது கி.பி 1815 வரை ஒரு ரூபாய் நாணயத்தை வெளியிட்டது. ஒரு ரூபாயானது பன்னிரண்டு மதராசு பணத்துக்கு சமமாக இருந்தது.
1973 உலகளாவிய ஆற்றல் நெருக்கடியை அடுத்து நாட்டின் பொருளியல்நிலை பாதிக்கப்பட்டது. பிரித்தானியா ஐரோப்பிய பொருளியல் சமூகத்தில் இணைந்தபிறகு நியூசிலாந்தின் ஏற்றுமதிகள் இறங்குமுகமாயின. இவற்றைத் தொடர்ந்து பணவீக்கம் ஏற்பட்டது. 1984இல் நியூசிலாந்தின் தொழிலாளர் கட்சி ஆட்சிக்கு வந்தது. புதிய ஆட்சி பழைய தேசிய கட்சி ஆட்சியின் குறுக்கிடும் கொள்கைகளை மாற்றியமைத்து கட்டற்ற சந்தைமுறைக்கு மாறியது. இது இக்கொள்கையை அறிமுகப்படுத்திய நிதி அமைச்சர் ரோஜர் டக்ளசு பெயைக் கொண்டு ரோஜரொனொமிக்சு என குறிப்பிடப்படுகின்றது. 1980களுக்குப் பிறகு நியூசிலாந்தின் வெளியுறவுக் கொள்கைகள் மேலும் தனித்து எடுக்கபடலாயிற்று. காட்டாக அணுக்கரு இல்லா வலயத்தை ஊக்குவிக்கும் கொள்கை.
1939இல் இரண்டாம் உலகப் போர் மூண்டபோது பிரித்தானியப் பேரரசிற்காக நியூசிலாந்து வீரர்கள் போரிட்டனர்; கிட்டத்தட்ட 120,000 துருப்புகள் சென்றனர். 1930களிலிருந்து பொருளாதாரம் வெகுவாக கட்டுபடுத்தப்பட்டது; நியூசிலாந்து மக்கள்நல அரசாக மேம்பட்டது. மவுரி பண்பாடும் இக்காலகட்டத்தில் மறுமலர்ச்சி பெற்றது. 1950களிலிருந்து பெரிய நகரங்களுக்கு இவர்கள் பெருஎண்ணிக்கையில் குடிபெயர்ந்தனர். தொடர்ந்து மவுரி போராட்ட இயக்கங்களும் முன்னெடுக்கப்பட்டன. இந்தப் போராட்டங்களினால் இருபதாம் நூற்றாண்டின் பிற்பகுதியில் வைத்தாங்கி ஒப்பந்தம் ஏற்கப்பட்டு மவுரிகளுக்கு உரிய அங்கீகாரம் வழங்கப்பட்டது.
இங்கு குடியேறியவர்கள் இங்கிருந்த 1500களில் அற்றுவிட்ட பறக்காத மோவாவை வேட்டையாடி வாழ்ந்துவந்தனர். பயிரிடப்படக் கூடிய பகுதிகளில் குடியேறியவர்கள் சேம்பு, வற்றாளைக் கிழங்குகளை வேளாண்மை செய்யத்தொடங்கினர். வேளாண்மைக்கு வாயப்பற்ற தெற்குத் தீவின் தென்பகுதியில் பெர்ன்ரூட் போன்ற வனத்தாவரங்கள் வளர்க்கப்பட்டன. போர்முறைகளும் முதன்மைப் பெறத் தொடங்கியது. இது இவர்களிடையே போட்டியும் பொறாமையும் வளர்ந்ததைக் குறிக்கிறது. அமைதிப் பெருங்கடலின் பிற பகுதிகளைப் போன்றே இங்கும் போர்முறையின் அங்கமாக தன்னின உயிருண்ணி இருந்தது.
1890களிலிருந்து நியூசிலாந்து நாடாளுமன்றம் பல முன்னேற்ற முனைப்புக்களை முன்னெடுத்துள்ளது; பெண்களுக்கான வாக்குரிமை, முதியவர் ஓய்வூதியம் போன்றவை. பிரித்தானியப் பேரரசின் ஊக்கமிக்க அங்கமாக முதலாம் உலகப் போருக்கு 110,000 பேரை அனுப்பியது. போருக்குப் பின்னர் கைச்சாத்திட்ட வெர்சாய் உடன்பாட்டின்படி , உலக நாடுகள் சங்கத்தில் இணைந்தது. தனக்கான தனியான வெளியுறவுக் கொள்கையைப் பின்பற்றலாயிற்று. இருப்பினும் நியூசிலாந்தின் பாதுகாப்பு பிரித்தானியர் கட்டுப்பாட்டில் இருந்தது.
நியூசிலாந்தில் முதலில் குடியேறியவர்கள் கிழக்குப் பொலினீசியாவிலிருந்து வந்த பொலினீசியர்களாவர். மரபணுவழி மற்றும் தொல்லியல் சான்றுகள் இவர்கள் தாய்வானிலிருந்து மெலனீசியா குடிபெயர்ந்து அங்கிருந்து கிழக்கில் பயணித்து சொசைட்டி தீவின் வழியே இங்கு வந்தடைந்தனர். இந்த செயற்பாடு 70 முதல் 265 ஆண்டுகள் எடுத்திருக்கலாம். இது கி.பி 1280இல் நடந்திருக்கலாம் எனக் கருதப்படுகின்றது.